Diari Oficial de la Generalitat Valenciana


Sumari del DOGV 10409, del 12-02-2025 (2025/2418)

ACORD d'11 de febrer de 2025, del Consell, pel qual s'autoritza un increment del límit per a comprometre gasto plurianual en el capítol VI del subprograma 411B28, Salut mental i atenció sanitària de mitjana i llarga estada, de la Conselleria de Sanitat (CR.79.959.39).
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10442

Data del DOGV
:   12-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2418

CVE
:   ANBG-K-5315-9660

Data del document
:   11-02-2025

Organisme emissor
:   Conselleria d'Hisenda i Economia

Tipus de document
:   Acord

La Conselleria de Sanitat té prevista la licitació del contracte 374/2025, l'objecte del qual és el servici d'arquitectura i enginyeria per a la redacció del projecte per equip facultatiu i execució d'obres de rehabilitació integral de l'hospital Doctor Moliner.

El nou contracte, l'execució del qual s'iniciarà en l'exercici corrent, tindrà una duració de 66 mesos, i es finançarà amb càrrec al capítol VI del subprograma 412B28 (aplicació pressupostària S94424587CZBW958.X.265G56.02435 ER14000073), amb una distribució de costos per anualitats segons el següent detall:

|  |  |  |  |  |  |  |
| --- | --- | --- | --- | --- | --- | --- |
| *2025* | *2026* | *2027* | *2028* | *2029* | *2030* | *TOTAL* |
| 907.762,15 | 1.115.107,86 | 54.211.807,00 | 52.109.700,00 | 68.207.702,00 | 26.476.215,00 | 18.838.154,01 |

  

És per això que, tenint en compte que l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, limita a quatre el nombre d'exercicis als quals aplicar els compromisos de gasto futurs, i la distribució entre les anualitats de l'expedient 374/2025 compromet crèdits d'un total de cinc exercicis futurs, la mencionada conselleria planteja la necessitat d'ampliar el nombre d'anualitats a les quals poden estendre's els compromisos de gasto plurianual, fins a 2030, per import de 77.098.796,00 euros, amb càrrec al capítol VI del programa 411B28, Salut mental i atenció sanitària de mitjana i llarga estada, d'acord amb el que establix l'article 40.3 de la Llei 1/2015, de 6 de febrer, d'hisenda pública, del sector públic instrumental i de subvencions,

A este efecte, i en virtut del que es preveu en l'apartat 4 de l'article 40 de la Llei 1/2015, de 6 de febrer, d'Hisenda pública, del sector públic instrumental i de subvencions, a proposta de la consellera d'Hisenda i Economia, el Consell, prèvia deliberació,

ACORDA

*Primer i únic*

Autoritzar incrementar el nombre d'anualitats que establix l'article 40.3 de la Llei 1/2015 de 6 de febrer, de la Generalitat, d'hisenda pública, del sector públic instrumental i de subvencions, per a assumir compromisos de gasto, amb càrrec al capítol  VI del subprograma 411B28, Salut mental i atenció sanitària de mitjana i llarga estada, en l'anualitat i per l'import que es detalla a continuació:

|  |  |
| --- | --- |
| *Anualitat* | *Import* |
| 2030 | 79.576.755,00 |

  
  

València, 11 de febrer de 2025

Susana Camarero Benítez

Consellera secretària